kardosdrur/scandi-wiki huggingface dataset:
Østerstrand

Østerstrand kan have flere betydninger:
 Østerstrand (Fredericia) – Bystrand beliggende ved Fredericia
 Østerstrand (Hou) – fredet område på nordspidsen af Langeland
 Østerstrand (Nykøbing Mors) – Strand beliggende i den nordlige del af Nykøbing Mors
Emily Stang Sando

Emily Stang Sando (født 8. marts 1989 i Holmestrand) er en norsk håndboldspiller, der spiller for SG BBM Bietigheim. Hun kom til klubben i 2018. Hun har tidligere optrådt for Larvik HK, Flint Tønsberg, Team Esbjerg, Odense Håndbold og København Håndbold.

Hun fik debut på Norges kvindehåndboldlandshold i juni 2010. Hun var med til at vinde EM 2014 i Kroatien/Ungarn.

Eksterne henvisninger 
 
 Emily Stang Sando frisk på to sæsoner til 
 Team Esbjerg får endnu en nordmand i målet

Håndboldspillere fra Norge
Håndboldspillere fra Team Esbjerg
Emily Baunsgaard

Emily Baunsgaard (født 9. november 1994) er en dansk håndboldspiller, der spiller for HH Elite. Hun kom til klubben i 2018. Hun har tidligere optrådt for Viborg HK, Team Esbjerg & SønderjyskE Håndbold

Hun har op til flere U-landskampe på CV'et. Hun blev i 2012 kåret som Årets Talent i Viborg HK.

Referencer 

 EHF - Emily Baunsgaard 

Personer fra Slagelse
Håndboldspillere fra Danmark
Håndboldspillere fra Viborg HK
Håndboldspillere fra Team Esbjerg
Håndboldspillere fra SønderjyskE Håndbold
Susanne Kastrup Forslund

Susanne Kastrup Forslund (født 24. juni 1983 i Luxembourg) er en tidligere dansk håndboldspiller, der senest spillede for Team Esbjerg. Hun kom til klubben i 2013 og afsluttede sin karriere i klubben i 2017. Hun har tidligere optrådt for KIF Vejen.

Hun er født i Luxembourg, hvor familien var udstationeret. Som ni-årig flyttede hun med sin familie til Vejen.

Hun har spillet 32 A-landskampe på det danske kvindelandshold. Hun deltog senest ved VM i Kina i 2009 og har ikke siden været inde omkring landsholdet.

Referencer 
 Hbold - Susanne Kastrup Forslund
 Susanne K. Forslund skifter til Team Esbjerg
 Handball - Susanne Kastrup Forslund 
 EHF - Susanne Kastrup Forslund

Personer fra Luxembourg (by)
Håndboldspillere fra Danmark
Håndboldspillere fra Team Esbjerg
Laura van der Heijden

Laura van der Heijden (født 27. juni 1990 i Amersfoort) er en hollandsk håndboldspiller, der spiller for Chambray Touraine Handball. Hun kom til klubben i 2018. Hun har tidligere optrådt for VOC Amsterdam, VfL Oldenburg, Ferencváros TC og danske Team Esbjerg

Hun fik debut på det hollandske A-landshold i 2007 som 17-årig.

Referencer 

Håndboldspillere fra Nederlandene
Håndboldspillere fra Team Esbjerg
Håndboldspillere fra SG BBM Bietigheim
Østerstrand (Fredericia)

Østerstrand er en bystrand, beliggende ca. en kilometer fra Fredericias centrum.

Stranden blev i sin nuværende form, etableret af Fredericia Kommune, i årene 2005 til 2007, på byens gamle badested ved foden af volden, udfor Prinsensgade/ Østervoldgade i Fredericia.

Området omfatter i dag, 2015, blandt andet kiosk, stor terrasse, toiletter, badebro, opholds- og aktivitetsarealer, bålsteder, badeanlæg,  parkering, særlige badefaciliteter for handicappede m.v.

Blå Flag
Stranden har i flere år fået tildelt Blå Flag-status.

Triathlon
Stranden har i de sidste år været start-, skifte- og målzone for nationale- og internationale triathlon-mesterskaber, arrangeret af Fredericia Triathlon Team.

Eksterne henvisninger og kilder

Henvisninger
Miljøministeriet - Naturstyrelsen - Østerstrand, Fredericia
Østerstrand - Beliggenhed i Fredericia
VisitDenmark -  Østerstrand 

Strande i Danmark
 Østerstrand (Fredericia)
Fredericia
Estavana Polman

Estavana Polman (født 5. august 1992 i Arnhem) er en hollandsk håndboldspiller, der spiller for rumænske CS Rapid București i Liga Naţională. Hun kom til klubben i december 2022. Hun har tidligere optrådt for AAC Arnhem, VOC Amsterdam, SønderjyskE Håndbold, Team Esbjerg og Nykøbing Falster Håndboldklub.

Karriere 
Polman startede sin karriere i hjembyen i AAC Arnhem fra 2005 til 2010. Bagefter spillede hun i VOC Amsterdam i en enkelt sæson fra 2010 til 2011, hvor hun også deltog ved EHF Cup. Derefter flyttede hun til Danmark til divionsklubben SønderjyskE Håndbold. Efter allerede hendes første sæson i klubben rykkede SønderjyskE op til Damehåndboldligaen. Hun blev desuden kåret som årets bedste spiller i 1. Division i sæsonen 2011/2012. Hun har siden 2013 spillet for Team Esbjerg og vandt i 2016 sammen med resten af holdet DM-guld for første gang i klubbens historie; I 2019 spillede de sig igen til en DM-guld medalje. I august 2020, blev Polman før sæsonstart korsbåndsskadet, hvilket kostede hende deltagelsen i den danske liga, EHF Champions League sæsonen ud, samt EM 2020 i Danmark/Norge.

Polman har deltaget ved VM 2011 i Brasilien, VM 2013 i Serbien, men fik først sit helt store gennembrud ved VM 2015 i Danmark. Hun deltog også under Sommer-OL 2016 i Rio de Janeiro, hvor Holland opnåede en fjerdeplads, efter bronzenederlag til . I 2016 vandt hun sin første EM-sølvmedalje ved EM 2016 i Sverige. Året efter ved VM i Tyskland, vandt Holland for første gang VM-bronze og selvsamme resultat opnåede holdet det efterfølgende år ved EM 2018 i Frankrig. Efter at have været kort skadet i september 2019, deltog Polman også ved VM 2019 i Japan, med den nye hollandske landstræner, franske Emmanuel Mayonnade. Holdet leverede det største resultat hidtil i hollandsk håndboldhistorie, da man havde kvalificeret sig til VM-finalen, hvor man slog  med 30-29. Polman blev desuden kåret til VM-turneringens bedste spiller, bedste playmaker og Hollands andenmest scorende spiller i turneringen med 58 mål i 10 kampe.

Privatliv 
Hendes tvillingerbror Dario Polman spiller også håndbold. I Marts 2015 blev det bekendt at Estavana Polman danner par, med den tidligere hollandske fodboldspiller Rafael van der Vaart. Hun har tidligere dannet par med fodboldspilleren Mart Lieder.

Meritter 
Danske mestre:
Guld: 2016, 2019, 2020
Sølv: 2015
DHF's Landspokalturnering:
Guld: 2017
Sølv: 2011
Bronze: 2018
EHF Cup:
Finalist: 2014, 2019

Kilder

Eksterne henvisninger 
 

Personer fra Arnhem
Håndboldspillere fra SønderjyskE Håndbold
Håndboldspillere fra Team Esbjerg
Tvillinger
Anna af Delmenhorst

Anna af Delmenhorst (28. marts 1605 – 12. december 1668) var en tysk grevinde, der var hertuginde af Slesvig-Holsten-Sønderborg fra 1634 til 1653. Hun var datter af grev Anton 2. af Delmenhorst og gift med hertug Hans Christian af Slesvig-Holsten-Sønderborg.

Biografi 
Anna blev født den 28. marts 1605 i Delmenhorst som datter af Grev Anton 2. af Delmenhorst og Sibylle-Elisabeth af Braunschweig-Dannenberg. Hun giftede sig den 4. november 1634 med hertug Hans Christian af Slesvig-Holsten-Sønderborg, en søn af hertug Alexander af Sønderborg. De fik fire børn.
 
Hertug Hans Christian døde den 30. juni 1653 i Sønderborg. Ved sin død efterlod han sit len i en uhjælpelig gæld og pengenød. Enkehertuginde Anna styrede det som formynderske for sin umyndige søn Christian Adolf, der forlenedes i november 1663. Hun havde sit enkesæde på Gammelgaard og døde den 12. december 1668 i Weimar. Hun blev begravet i gravkapellet på Sønderborg Slot.

Børn 

Sønderborgske fyrstelige
Huset Oldenburg
Første Brasilianske Republik

Første Brasilianske Republik eller República Velha ([ʁeˈpublikɐ ˈvɛʎɐ], Den Gamle republik) var den første republik i Brasiliens historie som eksisterede i årene mellem 1889-1930. Republikkens officielle sprog var portugisisk. Republikken ophørte i 1930, da Getúlio Vargas kom til magten og blev militærdiktator med opbakning fra militæret og suspenderede forfatningen, og endelig i 1937 gennemførte et fuldbyrdet statskup.

Eksterne henvisninger 
 http://www.grandesguerras.com.br  (Portuguese) site of GrandesGuerras (WorldWars) Magazine
 http://www.exercito.gov.br  (Portuguese) Official Site of Brazilian Army

Brasiliens historie
Tidligere riger, stater, protektorater, kolonier og lande
Etableret i 1889
Ophørt i 1930
Hermes da Fonseca

Hermes Rodrigues da Fonseca (12. maj 1855 i São Gabriel - 9. september 1923 i Petrópolis), var en brasiliansk marskalk, politiker og Brasiliens ottende præsident, i årende 1910–1914.

Brasiliens præsidenter
Niels Stokholm

Niels Stokholm (1. oktober 1933 - 25. juli 2022) var en dansk biodynamisk landmand, som blev kendt efter dokumentarfilmen "Så meget godt i vente". Filmen er blevet vist til filmfestivaler over hele verden. Den havde premiere i de danske biografer i 2014 og blev vist på dansk tv den 21. juni 2015 på DR1.

Niels Stokholm var søn af digter, musiker og skolelærer Morten Stokholm og Karen Stokholm. Han voksede op i Sønderjylland og udviste i en tidlig alder interesse for både geologi og landbrug. Senere hen tog han en uddannelse som civilingeniør og fungerede i en årrække som rådgivende ingeniør i forbindelse med opførelsen af blandt andet Storebæltsbroen og Øresundsbroen. Stokholm ledede den gruppe som undersøgte bundforholdene i undergrunden for at fastlægge, hvordan broerne skulle funderes.

Niels Stokholm har været professor og lektor ved Danmarks Tekniske Universitet.

I 1975 omlagde Stokholm gården Thorshøjgaard til biodynamisk landbrug, og den daglige drift blev forestået af Stokholm og hans livsledsager Rita Hansen. Stedet ejes i dag af Thorshøjgaard Fonden.

Bibliografi 
Kærlighed til alt levende". 2016. Niels Stokholm/Carsten Graff.

Kilder

Eksterne henvisninger 
 "Thorshøjgaard" website
 Carsten Graff, Niels Stokholm - "Fra Videnskabsmand til Lidenskabslandmand", Oktober 2015.
 Phie Amboe, Så meget godt i vente, film 2012.

Landmænd fra Danmark
Professorer fra Danmarks Tekniske Universitet
Percy Hetherington Fitzgerald

Percy Hetherington Fitzgerald (født 1834 i Irland, død november 1925) var en britisk romanforfatter og biograf.

Han studerede ved Trinity College i Dublin og blev sagfører, men var samtidig en flittig romanforfatter. Hans første værker blev trykte i Dickens' tidsskrifter Household words og All the year round. Hans romaner, der viser påvirkning af Dickens, er nu kun lidet kendte. Foruden romaner har Fitzgerald skrevet en lang række biografiske værker: The life of Sterne (2 bind, 1864), The life of David Garrick (2 bind, 1868), Charles Lamb (1865), Charles Townshend (1866), The Kembles (1871), Life and adventures of Alexander Dumas (2 bind, 1872), Life of George IV (2 bind, 1881) samt Life and times of William IV (2 bind, 1884). Desuden har han skrevet en række arbejder til det engelske teaters historie: The world behind the scenes (1881), A new history of the English stages (2 bind, 1882), Kings and Queens of an hour (2 bind, 1883) og Henry Irving; twenty years at the Lyceum (1893), Memoirs of an Author (1894), Fifty years of a Catholic life (1901).

Kilder 

 
 

Teaterhistorikere
Romanforfattere fra Storbritannien
Briter i 1800-tallet
Briter i 1900-tallet
Venceslau Brás

Venceslau Brás Pereira Gomes (26. februar 1868 i São Caetano da Vargem i Minas Gerais - 15. maj 1966 i Itajubá), var en brasiliansk politiker, jurist og Brasiliens niende præsident, i årene mellem 1914–1918.

Brasiliens præsidenter
Epitácio Pessoa

Epitácio Lindolfo da Silva Pessoa (23. maj 1865 i Umbuzeiro i Paraíba - 13. februar 1942 i Petrópolis) var en brasiliansk jurist og politiker, Brasiliens tolvte præsident i årene mellem 1919–1922.

Brasiliens præsidenter
Diplomater fra Brasilien
Ramona (pålæg)

Ramona var en type smørepålæg, som blev solgt i Danmark under og efter anden verdenskrig. Det gulerodsbaserede pålæg kom fra Otto Mønsted og udgik, da importen af konkurrerende produkter blev genoptaget efter krigen.

Noter

Referencer 

Pålæg
Vårskærm-slægten

Vårskærm (Hacquetia) er en lille slægt med kun én art. Beskrivelse og udbredelse skal derfor søges under denne art.

 Vårskærm (Hacquetia epipactis)

Skærmplante-familien
Vårskærm

 
Vårskærm (Hacquetia epipactis) er en flerårig, urteagtig plante med en lav og opret, tæppedannende vækst. Hele planten er spinkel og lysegrøn med en endestillet, kompakt stand af gulgrønne blomster. Planten bruges som bunddække i halvskygge.

Kendetegn 
Vårskærm er en staude med en opret og tæppedannende vækst. Stænglerne er hårløse og furede, men runde i tværsnit. Bladene er grundstillede og hånddelte med savtakket rand. Begge bladsider er lysegrønne, dog med den forskel at oversiden er blank. Skuddet bærer blomsterstanden endestillet, og den springer ud allerede før bladene kommer frem, nemlig i maj-juni. Der er 6 højtsiddende svøbblade umiddelbart under den halvkugleformede, kompakte skærm. De enkelte blomster er ganske små og gulgrønne. Frugterne er kapsler med få frø i hver.

Rodsystemet består af krybende jordstængler og trævlede rødder.

Planten bliver 5-10 cm høj og det enkelte skud ca. 7 cm bredt. De flader, planten dækker, kan dog blive langt bredere.

Hjemsted 

Vårskærm findes i lyse løvskove i den centrale del af Europa, dvs. i Italien, Slovenien, Kroatien, Østrig, Tjekkiet, Slovakiet og Polen. Den foretrækker halvskygge til skygge og en jord, som er varm, veldrænet og kalkholdig, men ret næringsfattig.

I de Dinariske alper vokser der blandede løvskove på kalkbund, hvor Almindelig Bøg er dominerende. Her findes arten sammen med bl.a.
Acer obtusatum (en art af løn), bøg, almindelig humlebøg, almindelig julerose, almindelig ædelgran, efterårsblåaks, fembladet springklap, filthåret dværgmispel, frynseeg, Knautia drymeia (en art af blåhat), Scrophularia scopolii (en art af brunrod), skovbjergmynte, Sorbus graeca (en art af røn), sort gedeblad, storblomstret kodriver, sølvlind, trillinganemone, tungeblad, tyrkisk hassel, vårkærminde, ægte alpeviol og østrigsk gemserod.

Galleri

Noter 

Flerårige urter
Bangor (Wales)

Bangor er en lille by i Gwynedd i det nordlige Wales. Den er en af Wales mindste byer med status af city i Storbritannien. Af de omkring 20 000 indbyggere er omkring en tredjedel studenter ved Bangor University.

Byen voksede op omkring en domkirke som blev grundlagt af St. Deiniol i starten af 500-tallet. Navnet Bangor stammer fra det kymriske ord for et område; sandsynligvis hentyder det til det område, som domkirken lå på. Den nuværende domkirke er bygget meget senere og er blevet ombygget utallige gange. Bangors stift er et af de ældste i Storbritannien.

Bangor var værtsby for den nationale eisteddfod i 1890, 1902, 1915, 1931, 1940, 1943, 1971 og 2005 samt et uofficielt eisteddfodarrangement i 1874.

Byen er hjemsted for Garth Pier, en mole som, med sine 472 meter, er den næstlængste i Wales og den 9. længste i Storbrittanien.

På grund af de hårde økonomiske vilkår i efterkrigstiden forfaldt den og i 1974 var den næsten totalt ødelagt. Det lykkedes dog lokalbefolkningen at redde og den blev en af de tre bedst bevaerede moler fra denne periode. Renoveringen foregik i perioden fra 1982 til 1988.

Bangor fodboldhold, Bangor City FC, spiller i den walisiske nationale liga. Bangor City har vundet flere turneringer og mesterskaber og har repræsenteret Wales i europæiske mesterskaber

Eksterne henvisninger 

Byer i Wales
Tove Seest

Tove Elise Seest Jensen (født 28. marts 1984 i Tørring-Uldum) er en tidligere dansk håndboldspiller, der senest spillede for Team Esbjerg. Hun kom til klubben i 2011 og afsluttede sin karriere i 2017. Hun har tidligere optrådt for Horsens HK, SK Århus og Team Tvis Holstebro.

Referencer 
 EHF - Tove Seest
 Spillerprofil - Team Esbjerg 

Håndboldspillere fra Horsens HK
Håndboldspillere fra Team Tvis Holstebro
Håndboldspillere fra Team Esbjerg
Rikke Zachariassen

Rikke Riber Zachariassen (født 1. juli 1984 i Haderslev) er en tidligere dansk håndboldspiller, der spillede for Team Esbjerg, fra 2005 til hendes karrierestop 2018. Hun har tidligere spillet for GOG og KIF Vejen.

Meritter 
Danske mestre:
Guld: 2016
Sølv: 2015
DHF's Landspokalturnering:
Guld: 2017
Sølv: 2011
EHF Cup:
Finalist: 2014

Referencer 

Personer fra Haderslev
Håndboldspillere fra GOG
Håndboldspillere fra Team Esbjerg
Susanne Astrup Madsen

Susanne Astrup Madsen (født 13. juli 1991 i Odense) er en dansk håndboldspiller, der spiller for HH Elite. Hun kom til klubben i 2020. Hun har tidligere spillet for GOG, Horsens HK, HC Odense, Team Esbjerg, SønderjyskE Håndbold og Odense Håndbold.

Eksterne henvisninger 

Personer fra Haderslev
Håndboldspillere fra GOG
Håndboldspillere fra Horsens HK
Håndboldspillere fra HC Odense
Håndboldspillere fra Team Esbjerg
Håndboldspillere fra SønderjyskE Håndbold
Wellington College (Berkshire)

Wellington College er en britisk privat kostskole i landsbyen Crowthorne i Berkshire. Wellington er registeret charity (#309093) og har nu over 1.000 elever i alderen 13 til 18 år. Den blev bygget som et nationalt monument over Hertugen af Wellington (1769–1852), som skolen blev opkaldt efter. Dronning Victoria af Storbritannien lagde grundstenen i 1856, og skolen blev indviet d. 29. januar 1859.

Adskillige elever fra Wellington kæmpede i skyttegravene under 1. verdenskrig lige efter at have forladt skolen, da de meldte sig til militærtjeneste og 707 af dem mistede livet. Yderligere 501 tidligere elever blev dræbt under 2. verdenskrig.

Skolen er medlem af Rugby Group, som inkluderer Harrow School og Charterhouse School og er også medlem af G20 Schools group. Good Schools Guide kalder skolen for "en seriøs aktør på uddannelsesområdet".

Tidligere elever 
Blandt berømte elever på Wellington College er P. J. Marshall, arkitekt Nicholas Grimshaw, impressionisten Rory Bremner, Adolphus Cambridge, 1. markis af Cambridge, forfatter Sebastian Faulks, sprogskolepioner John Haycraft, politisk journalist Robin Oakley, skuespiller sir Christopher Lee, liberal politiker George Ferguson, som blev den første valgte borgmester af Bristol (2012– ), forfatter George Orwell (som flyttede til Eton), forfatteren Rupert Croft-Cooke, digteren Gavin Ewart, komponisten John Gardner, verdensmester i motorsport James Hunt, Leder af House of Lords Lord Strathclyde, journalist og tv-vært Peter Snow, Pop Idol-vinderen Will Young, den BRIT Award-nominerede sanger Nerina Pallot og rugby union-spilleren James Haskell og brødrene Max og Thom Evans.

Referencer

Eksterne henvisninger 

 Wellington College website
 Website for Old Wellingtonians
 Website of Old Wellingtonian Lodge #3404
 Profile at the Good Schools Guide
 The Wellington Academy website 
 Wellington Academy International Tainjin 

Kostskoler i Storbritannien
Skoler i England
Etableret i 1859
Wellington College

Wellington College kan referere til:

Wellington College (Berkshire), en privatskole i Crowthorne, Berkshire, England
Wellington College (New Zealand), Wellington, New Zealand
Wellington College Belfast, grammar school i Belfast, Nordirland
Wellington College (Hong Kong) i Kowloon Bay, Hong Kong
Wellington Girls' College, Wellington, New Zealand
Wellington College, fiktiv liberal kunstskole og og omgivelser i Zadie Smiths 2005 roman On Beauty
Michael Damgaard

Michael Damgaard Nielsen (født 18. marts 1990 i Rødby) er en dansk håndboldspiller, der spiller for SC Magdeburg. Han kom til klubben i 2015. Han har tidligere spillet for GOG og Team Tvis Holstebro.

Han fik debut på det danske A-landshold i oktober 2014. Han deltog ved sin første slutrunde i januar 2015 - ved VM i Qatar.

Michael Damgaard fik en stor skade i slutningen af en håndboldsæson, da han spillede i Team Tvis Holstebro. Michael Damgaard røg efter et hopskud ned på sin venstre arm, og han blev efterfølgende hentet af en ambulance. En specialist kunne fastslå, at hånden skulle opereres. Det sidste af sæsonen røg derfor for Michael Damgaards vedkommende.

Privatliv 

Michael Damsgaard er opvokset på en gård i Rødby. Han er mellemste bror til håndboldspillerne Allan Damgaard og Morten Damgaard. Brødrene har desuden en storesøster Anette Damgaard Skrumsager. 

Michael Damgaard blev i 2016 far til datteren Clara Noelle, som han fik med daværende kæreste, den tidligere TTH-spiller Ann Sofie Sonne.

Noter

Referencer 

 Spillerprofil - TTH 
 Hbold - Michael Damgaard

Personer fra Rødby
Håndboldspillere fra GOG
Håndboldspillere fra Team Tvis Holstebro
Olympiske håndboldspillere fra Danmark
Deltagere for Danmark ved sommer-OL 2016
Medaljevindere fra Danmark ved sommer-OL 2016
Olympiske mestre fra Danmark
Montecristi (Ecuador)

Montecristi er en by i provinsen Manabí i Ecuador og hovedstaden i Montecristi Canton.

I en konsensus fra 2010 havde byen 70.292 indbyggere.

Byen er særlig kendt for produktionen af panamahatte af den ypperste kvalitet kaldet montecristi superfino efter byen.

Eloy Alfaro Delgado (25. juni 1842-28. januar 1912), der var præsident i Ecuador mellem 1895 til 1901 og igen fra 1906 til 1911 samt leder under Ecuadors liberale revolution blev født i Montecristi.

Eksterne henvisninger 
 Sitios turísticos de Montecristi
 Municipalidad de Montecristi 

Byer i Ecuador
Ternopil

Ternopil (, ; polsk og ; , ; , ) er en af de større byer i det vestlige Ukraine, der ligger på bredden af floden Seret og den historiske region Galicien. Byen har  indbyggere og bliver betjent af Ternopil Lufthavn.

Historie 

Tarnopol (nu Ternopil) blev grundlagt i 1540 som en by og fæstning i Kongeriget Polen. Byens navn kommer fra navnet på grundlæggeren - Kronens storhétman (den næsthøjeste militære kommandant efter kongen) Jan Amor Tarnowski. I 1548 gav kong Sigismund 1. af Polen byrettigheder.

Tarnopol var en privat by tilhørende forskellige polske magnatfamilier: Tarnowski, Ostrogski, Zamoyski, Koniecpolski, Sobieski og Potocki. Byen blev beslaglagt af Østrig i Polens 1. deling i 1772. Byen blev midlertidigt igen overtaget af polakker i 1809. Derefter blev byen annekteret af Rusland i 1809 og igen af Østrig i 1815. Efter at Polen genvandt uafhængighed i 1918 og vandt i den polsk-sovjetiske krig i 1919-1921, vendte Tarnopol tilbage til Polen. I mellemkrigstiden var Tarnopol hovedstaden i voivodskabet tarnopolskie. Under 2. verdenskrig blev Tarnopol besat af Sovjetunionen og Nazi-Tyskland. Efter krigen blev byen taget væk fra Polen og indarbejdet i Sovjetunionen. Siden 1991 hører byen til Ukraine.

Galleri

Referencer

Eksterne henvisninger
Brian Cox (fysiker)

Brian Edward Cox, OBE (født 3. marts 1968 i Oldham, Lancashire, England) er en britisk partikelfysiker, professor ved University of Manchester og naturvidenskabelig formidler samt radio- og tv-medarbejder ved BBC.

I tilknytning til sit job som professor ved University of Manchester har Brian Cox været tildelt forskningsstipendier fra Royal Society og han er medlem af universitetets High Energy Physics Group og arbejder derudover med ATLAS-eksperimentet ved CERN med partikelacceleratoren Large Hadron Collider (LHC).

Brian Cox er mest kendt som videnskabelig medarbejder, formidler og programleder i en række naturvidenskabelige radio- og tv-programmer, men han blev allerede i sin studietid fra midten af 1980'erne kendt som keyboardmusiker for først det britiske rockband Dare fra Oldham og fra begyndelsen af 1990'erne for det nordirske band D:Ream.

Han har fået flere udmærkelser for sit engagement som formidler af naturvidenskab, og hans formidling har blandt andet omfattet funktioner som programleder i et antal afsnit af BBC's naturvidenskabelige serie "Horizon" fra 2005 til 2009, herunder i programmerne Large Hadron Collider and the Big Bang, What On Earth Is Wrong With Gravity, Do You Know What Time-It Is? og Can We Mage a Star on Earth?. Han har efterfølgende også været programleder for blandt andet serierne Wonders of the Solar System fra 2010 og Wonders of the Universe fra 2011 (vist af DR2 og DR3 i 2012 og 2015 under titlen Universets gåder) .

Efter sin succesrige optræden på BBC, blev Brian Cox rekrutteret som videnskabelig rådgiver ved produktionen af science fiction-filmen Sunshine fra 2007, hvorunder han blandt andet afholdt populærvidenskabelige fordrag om Solsystemet for filmcrewet, ligesom han efterfølgende har kommenteret filmens naturvidenskabelige indhold i forhold til dens indholdsmæssige plot.

Værker 
 Double Diffraction Dissociation at Large Momentum Transfer (1998)

Referencer

Eksterne henvisninger 

 
 
 
 

Fysikere fra Storbritannien
Tv-værter fra Storbritannien
Personer fra Oldham
Personer tildelt Officer of the Order of the British Empire
Personer med tilknytning til CERN